אבו אבראהים אל-האשמי

אבו אבראהים אל-האשמי אל-קורשי (בערבית: أبو إبراهيم الهاشمي القرشي, תעתיק מדויק: אבו אבראהים אלהאשמי אלקרשי; 1 או 5 באוקטובר 1976 – 3 בפברואר 2022), המוכר גם, בין היתר, בכינוי עבדאללה קרדאש, היה הח'ליפה השני של המדינה האסלאמית.

שמו האמיתי של אל-האשמי היה אמיר מוחמד עבדול רחמן אל-מאולי אל-סלבי ומעט מאוד מידע ידוע על עברו.

מינויו של אל-האשמי לח'ליפה הוכרז על ידי כלי תקשורת של המדינה האסלאמית ב-31 באוקטובר 2019, פחות משבוע לאחר מותו של אבו בכר אל-בגדאדי. הדעה הרווחת היא ששם זה הוא שם בדוי, וכי זהותו האמיתית אינה ידועה. הכינוי "אל-קורשי" מצביע על שייכות לכאורה לשבט קורייש, שבטו של הנביא מוחמד.

ב-1 בנובמבר 2019, נשיא ארצות הברית דונלד טראמפ טען ברשת חברתית כי ממשלתו גילתה את הזהות האמיתית של אבו אבראהים אל-האשמי.

ב-3 בפברואר 2022, נשיא ארצות הברית ג'ו ביידן אישר כי אל-האשמי התאבד לאחר פשיטה של כוחות אמריקאיים בסוריה. כחודש לאחר מותו, המדינה האסלאמית הכריזה על מחליפו אבו חסן אל-האשמי כח'ליפה השלישי של הארגון.

קישורים חיצוניים

הערות שוליים 

המדינה האסלאמית: אישים
ראשי ארגוני טרור אסלאמי
טרוריסטים
מתאבדים
ילידי 1976
נפטרים ב-2022